hotchpotch/miracl-hf-unified huggingface dataset:
স্কন্ধসন্ধি
স্কন্ধসন্ধি () অংসপীঠ এবং প্রগণ্ডাস্থিমুণ্ড মিলে গঠিত হয়। মানবদেহের অন্যতম গতিশীল সন্ধিস্থল এই স্কন্ধসন্ধি বা কাঁধের সংযোগস্থল।
সুরবি জেলা (পাক্তিকা)
সুরবি, সারোবি অথবা সারুবি জেলা (, ) আফগানিস্তানের পাক্তিকা প্রদেশের একটি অন্যতম জেলা। ২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৪৮,২৯১ জন এর মত। ভৌগলিক অবস্থান অনুযায়ী জেলাটির উত্তর-পূর্বে গোমল জেলা, পশ্চিমে বারমাল জেলা এবং দক্ষিণে উরগুন ও সার হাউজা অঞ্চল অবস্থিত। খারোটি উপজাতিদের একটি শক্তিশালী অবস্থান লক্ষ্য করা যায়।
অকাল রজঃস্রাব
অকাল রজঃস্রাব অস্বাভাবিক যোনিপথের রক্তক্ষরণের পাশাপাশি হরমোনের ভারসাম্যহীনতা অন্তর্জরায়ুময়তা, জরায়ু ফিরবোয়েড, জরায়ুর ক্যান্সার অথবা যোনিপথের ক্যান্সারের লক্ষণ হতে পারে।
যদি এই রক্তপাতের পুনরাবৃত্তি হয় এবং অনেক বেশি হয়, তবে লৌহ অভাবননিত এনিমাও হতে পারে।
ক্রিসলার বিল্ডিং
ক্রিসলার বিল্ডিং লেক্সিংটন অ্যাভিনিউ, ম্যানহাটান, নিউ ইয়র্ক অবস্থিত একটি আর্ট ডেকো-স্টাইল গম্বুজ। এটি ১,০৪৬ ফুট (৩.৩১৮ মিটার) উচু ভবন, এই বিল্ডিংটি ১৯৩১ সালে এম্পায়ার স্টেট বিল্ডিং এই বিল্ডিংটির উচ্চতা অতিক্রম করে। তবে এই ভবনটি ১১ মাস বিশ্বের সবচেয়ে লম্বা বিল্ডিং ছিল। ক্রিসলার বিল্ডিংটি ইস্পাতের কাঠামোর সাথে বিশ্বের সবচেয়ে লম্বা ইট ভবন। ২০১৮ সালের পরিসংখ্যান অনুযায়ী ক্রিসলার শহরটির অষ্টমতম লম্বা ভবন ছিল নিউ ইয়র্ক টাইমস বিল্ডিংয়ের।
অগ্ন্যাশয় খলস্থলী
অগ্ন্যাশয় খলস্থলী() হচ্ছে অগ্ন্যাশয়ের রস এবং প্রদাহজনিত রস মিলিতভাবে পেটের বিশেষ জায়গায় জমা হওয়া থলির ন্যায়। অগ্ন্যাশয় খলস্থলী মুলত অগ্নাশয় প্রদাহের এরই একটি জটিল অবস্থা, তবে শিশুদের ক্ষেত্রে শারীরিক অসুস্থতার জন্য তা হয়ে থাকে। অগ্ন্যাশয় খলস্থলী অগ্ন্যাশয়ের মোট ৭৫ ভাগ জায়গা জুড়ে থাকে।
প্রদাহ
আঘাতের জবাবে প্রাণীদেহের স্বতঃস্ফুর্ত প্রতিক্রিয়ার নাম প্রদাহ। পুড়লে, কাটলে, ছড়লে, থ্যাতলালে প্রদাহ যেমন হতে পারে তেমনি পারে অত্যধিক শীত, গরম ও বিকিরণের ফলে। বিভিন্ন ধরনের রাসায়নিক পদার্থও কোষকলাকে আহত করতে পারে, যেমন ক্ষার, অম্ল, ফেনল মারকিউরিক ক্লোরাইড। প্রদাহ হতে পারে জীবাণু ভাইরাস প্রটোজয়া দ্বারা সংক্রমণের ফলে, কৃমি অধ্যুষণের ফলে, অ্যালার্জির ফলে এবং কয়েক ধরনের স্ব-অনাক্রম্য রোগে। কোষকলা মরে গেলেও প্রদাহ হয় চারপাশে।
অগ্ন্যাশয় প্রদাহ
অগ্ন্যাশয় প্রদাহ () হচ্ছে অগ্ন্যাশয়ের একপ্রকার প্রদাহ। পাকস্থলীর পিছনে থাকা অগ্ন্যাশয় বৃহদাকৃতির অঙ্গ; যা জারক রস এবং বিভিন্ন প্রকার হরমোন ক্ষরণ করে। অগ্ন্যাশয় প্রদাহ দুইরকম হয়, একটি হলো প্রকট অগ্ন্যাশয় প্রদাহ এবং দীর্ঘমেয়াদি অগ্ন্যাশয় প্রদাহ। অগ্ন্যাশয় প্রদাহের কারণে উদরপেটের উপরে ব্যাথা অনুভব, বমি বমি ভাব এবং বমি হয়। পিঠের মাঝামাঝি তীব্র যন্ত্রণা অনুভূত হয়। প্রকট অগ্ন্যাশয় প্রদাহে জ্বর আসে এবং কয়েকদিনের মধ্যে লক্ষণ প্রকাশ পায়। দীর্ঘমেয়াদি অগ্ন্যাশয় প্রদাহে ওজন হ্রাস পায়, মেদদাস্ত এবং ডায়রিয়া দেখা যায়। সংক্রমণ, রক্তক্ষরণ মধুমেহ অথবা অন্যান্য অঙ্গেও নানা জটিলতা দেখা যেতে পারে।
টেবিল, ল্যাডার এবং চেয়ার ম্যাচ
একটি টেবিল, ল্যাডার এবং চেয়ার ম্যাচ (কখনো টিএলসি) হলো পেশাদারি কুস্তির একধরণের ম্যাচ যেটি ওয়ার্ল্ড রেসলিং ফেডারেশন (এখন ডাব্লিউডাব্লিউই) এ সর্বপ্রথম অনু্ষ্ঠিত হয়।
টিএলসি ম্যাচ হলো ল্যাডার ম্যাচ এর একটি সংস্করণ। যেটিতে সিঁড়ি ছাড়াও অন্য দুটি হাতিয়ার চেয়ার এবং টেবিল বৈধ। ম্যাচ খেলার মূল লক্ষ্য হলো উপরে ঝুলে থাকা জিনিষটি (বেশিরভাগ সময় চ্যাম্পিয়নশীপ টাইটেল) ছাড়িয়ে নেয়া। একটি টিএলসি ম্যাচ কোনো সাধারণ সিঁড়ির ম্যাচ থেকে অনেক বেশি মারাত্মক হতে পারে। যেখানে টেবিল এবং চেয়ার ছাড়াও অন্যসব বৈধ হাতিয়ার ব্যবহার করা যায়।
অন্য সংস্করণের টিএলসি ম্যাচ যেটিকে হার্ডকোর ম্যাচও বলা যায় যেখানে অন্যসব বৈধ হাতিয়ার ছাড়াও আরো হাতিয়ার ব্যবহৃত হয় যেগুলো এই ম্যাচে বৈধ বলে ঘোষিত হয়। কিন্তু ম্যাচগুলোতে শুধু পিনফল এবং সাবমিশন এর মাধ্যমে জয়ী হওয়া যায়।
এ ধরণের ম্যাচ প্রথম হয় দ্য হার্ডি বয়্স, দ্য ডাডলি বয়্স এবং এজ এবং ক্রিশ্চিয়ান এর মধ্যে। ম্যাচে নির্দিষ্ট হাতিয়ার (টেবিল, ল্যাডার এবং চেয়ার) তিন ট্যাগ টিমই অসাধারণ ব্যবহার করেছে। যেখানে হার্ডিস্ দের সিঁড়ি ব্যবহার করে হাই ফ্লায়িং মুভ ব্যবহার করতে দেখা যায়, অন্যদিকে ডাডলি বয়জ তাদের গিমিক অনুসারে টেবিল কে তাদের সহায়িন হাতিয়ার হিসেবে ব্যবহার করে। এছাড়াও এজ এবং ক্রিশ্চিয়ান চেয়ার এর মৌলিক ব্যবহারের জন্য বিশেষভাবে উল্লেখযোগ্য।
রুহুল কুদ্দুস তালুকদার দুলু
রুহুল কুদ্দুস তালুকদার দুলু (জন্ম: ৭ সেপ্টেম্বর ১৯৬২) একজন বাংলাদেশী আইনজীবী এবং বাংলাদেশ জাতীয়তাবাদী দল বিএনপির সদস্য এবং সক্রিয় রাজনীতিবিদ। ১৯৯৬ সাল থেকে ২০০৬ পর্যন্ত তিনি নাটোর-২ আসনের সংসদ সদস্য ছিলেন।
বিএনপি জামায়াত-ই-ইসলামি সরকারের সময় তিনি বাংলাদেশের উপ মন্ত্রীর দায়িত্বে ছিলেন। ২০০৬ থেকে ২০১৮ সাল পর্যন্ত সর্বদা তিনি বিএনপি (বাংলাদেশ জাতীয়তাবাদী দল) এর একজন সদস্য হিসাবে সক্রিয় ছিলেন। বাংলাদেশের বিভিন্ন জেলাতে বিএনপির চলমান রাজনীতি নিয়ে তিনি ছোটখাটো ভূমিকা পালন করেন। পূর্বের কিছু মামলার জন্য একাদশ জাতীয় সংসদ নির্বাচনে মনোনয়ন সংগ্রহ করতে সমস্যার সম্মুখীন হতে হয়েছিল। পরে  ২০১৮সালের একাদশ নির্বাচনে প্রতিদ্বন্দ্বিতা করার জন্য বিএনপি এই নেতার পক্ষে হাইকোর্ট রায় দেয়, এবং নির্বাচন কমিশনকে মনোনয়নপত্র গ্রহণের নির্দেশ দেন এবং প্রত্যাবর্তন কর্মকর্তাদের পূর্ববর্তী প্রত্যাখ্যান আদেশ স্থগিত করেন।শেরেবাংলা নগর থানা এলাকায় নাশকতার অভিযোগে ২০১৮ সালের ১২ ডিসেম্বর বিএনপি এই নেতাকে গ্রেপ্তার করা হয়।
গ্রেপ্তারের কারণে একাদশ জাতীয় সংসদ নির্বাচন, ২০১৮তে অংশগ্রহন করা তার পক্ষে অনিশ্চিত হয়ে যায়। পরে তার বদলে নাটোর-২ আসনে বিএনপির পক্ষ থেকে উনার সহধর্মিণী সাবিনা ইয়াসমিন নির্বাচনের জন্য মনোনয়ন সংগ্রহ করে এবং নির্বাচন প্রস্তুতি নেয়। 
২০১২ সালেও তিনিসহ খন্দকার মোশাররফ হোসেন, হান্নান শাহ এবং মির্জা ফখরুল ইসলাম আলমগীরকে রাজনৈতিক দাঙ্গার জন্য কারাগারে পাঠানো হয়েছিল। কিছুদিন পরে তারা মুক্তি পেয়েছিলেন।
আমুন্ডসেন উপসাগর
আমুন্ডসেন উপসাগর ( উত্তর মহাসাগরের বোফর্ট সাগরের দক্ষিণ-পূর্ব বাহু। এটি প্রায় ৪০০ কিলোমিটার দীর্ঘ ও প্রায় ১৫০ কিলোমিটার প্রশস্ত। এর পশ্চিমে বোফর্ট সাগর, পূর্বে ভিক্টোরিয়া আইল্যান্ড দ্বীপ, উত্তরে ব্যাংকস আইল্যান্ড দ্বীপ এবং দক্ষিণে কানাডার মূল ভূখণ্ড। প্রশাসনিকভাবে এটি কানাডার নর্থ-ওয়েস্ট টেরিটোরিস (অর্থাৎ উত্তর-পশ্চিম ভূখণ্ডসমূহ) নামক অঞ্চলের অন্তর্গত।
১৮৫০ সালে ব্রিটিশ অভিযাত্রী রবার্ট ম্যাকক্লুর পশ্চিম দিক থেকে উপসাগরটিতে প্রবেশ করেন। তাঁর অভিযানটিই জাহাজ ও স্লেজগাড়িতে করে উত্তর-পশ্চিম অতিক্রম পথ পাড়ি দেওয়া প্রথম অভিযান ছিল। আটলান্টিক মহাসাগর থেকে প্রশান্ত মহাসাগরের যাওয়ার একটি জাহাজপথকে উত্তর-পশ্চিম অতিক্রম পথ নাম দেওয়া হয়। আমুন্ডসেন উপসাগর এই পথের পশ্চিম প্রান্তে অবস্থিত।
নরওয়েজীয় অভিযাত্রী রোয়াল্ড আমুন্ডসেনের নামে উপসাগরটির নামকরণ করা হয়েছে। তিনিই প্রথম জাহাজের মাধ্যমে উত্তর-পশ্চিম অতিক্রম পথটি পাড়ি দেন। আমুন্ডসেন ১৯০৩ ও ১৯০৬ সালের মধ্যবর্তী সময়ে উপসাগরটিতে অভিযান চালান।
এই উপসাগরের উপকূলে খুব কম লোকের বাস। এখানে অল্প কয়েকটি শহর ও লোকালয় আছে। এদের মধ্যে স্যাকস হার্বার, উলুকহাকটোক ও পাউলাটুক উল্লেখযোগ্য। উপসাগর থেকে উত্তর দিকে গেলে প্রিন্স অফ ওয়েলস সমুদ্র প্রণালীতে পৌঁছানো যায়। পূর্ব ও দক্ষিণ-পূর্ব দিকে গেলে ডলফিন ও ইউনিয়ন প্রণালী হয়ে সিম্পসন উপসাগর পার হয়ে করোনেশন উপসাগরে পৌঁছানো যায়। সেখান থেকে
সমস্ত আমুন্ডসেন উপসাগরটি উত্তর মেরুদেশীয় তুন্দ্রা জলবায়ু অঞ্চলের মধ্যে পড়েছে। এখানে শীতকালে অত্যন্ত তীব্র ঠান্ডা পড়ে। শীতকালের শেষভাগে আমুন্ডসেন উপসাগর সামুদ্রিক বরফে আবৃত থাকে। বেশিরভাগ বরফ জুলাই মাসে ভেঙে যায়। উপসাগরের উত্তর ও পূর্বের কিছু কিছু প্রত্যন্ত অংশে আগস্ট মাসে গিয়ে বরফ ভাঙে।
বেলুগা তিমি, সিলমাছ, উত্তর মেরুদেশীয় চার মাছ, কড মাছ, এমনকি স্যামন মাছও উপসাগরের পানিতে বিচরণ করে।
অধঃমূত্ররন্ধ্রতা
অধঃমূত্ররন্ধ্রতা () হচ্ছে মুত্রনালির সহজাত অপগঠন যার ফলে মূত্ররন্ধ্র শিশ্নের মাথায় না থেকে শিশ্নের নীচের দিকে থাকে। মানুষের জন্মগত অস্বাভাবিকতার মধ্যে এটি দ্বিতীয় যা প্রতি ২৫০ জন পুরুষের মধ্যে একজনে হয়ে থাকে। অবস্থানভেদে মূত্ররন্ধ্রতা তিনরকমের হতে পারে। মুত্ররন্ধ্র যখন শিশ্নমুণ্ডের নীচের দিকে থাকে তখন তাকে বলা হয় শিশ্নমুণ্ড অধঃমুত্ররন্ধ্রতা। শিশ্নমুণ্ড এবং শিশ্নমুণ্ডের সংযোগস্থলের নীচের দিকে মুত্ররন্ধ্র থাকলে তখন তাকে বলা হয় শিশ্নমুণ্ডশীর্ষ অধঃমুত্ররন্ধ্রতা। আরো পেছনের দিকে শিশ্নমুণ্ডের নীচের মূত্ররন্ধ্রকে বলা হয় শিশ্নকাণ্ড অধঃমুত্ররন্ধ্রতা। অধঃমূত্ররন্ধ্রতার সঙ্গে অধিকাংশক্ষেত্রে থাকে শিশ্নছিলা। যার ফলে শিশ্নত্থানের সময় শিশ্ন নীচের দিকে ধনুকের মত বেঁকে যায়। এর ফলে রতিক্রিয়া ও মূত্রত্যাগে অসুবিধা হতে পারে, তবে সন্তান জন্মদানে বিঘ্ন ঘটে না।
অধিজঠর হার্নিয়া
অধিজঠর হার্নিয়া () হচ্ছে হার্নিয়ার এক প্রকার; যা অধিজঠরে (উরোস্থি এবং নাভির মাঝে উদরপেটের মধ্যরেখায় অবস্থিত) বৃদ্ধি পায়। অধিজঠর হার্নিয়া সাধারণত প্রাপ্তবয়স্ক অবস্থায় দেখা যায়।
মেদজনিত কারণের ফলে এটি মুলত সৃষ্টি হয়, যা ব্যাথা এবং টিস্যুর ক্ষতি করতে পারে।
অরবট
অরবট হলো অ্যান্ড্রয়েড ব্যাবহারকারীদের ইন্টারনেটে নামহীনতা প্রদানের জন্য বিনামূল্যের একটি ওপেন প্রক্সি সার্ভার।
এটি টর নেটওয়ার্কের উদাহরন হিসবে কাজ করে এবং ব্যবহারকারীর ডিভাইসের ওয়েব ব্রাউজার, ই-মেইল ক্লায়েন্ট, মানচিত্র প্রোগ্রাম ইত্যাদি থেকে ট্রাফিক রাউটিংকে টর নেটওয়ার্কের মাধ্যমে নামহীনতা প্রদান করে।
সরকার ও তৃতীয় পক্ষের নজরদারি থেকে ব্যবহারকারীর ইন্টারনেট ট্রাফিক নামহীন ও গোপন রাখতে এই সরঞ্জামটি সহায়তা করে।
এস এফ রদরিগেয
সুনীথ ফ্র্যান্সিস রদরিগেয ভারতীয় সেনাবাহিনীর একজন জেনারেল ছিলেন যিনি ১৯৯০ থেকে ১৯৯৩ মেয়াদে দেশটির সেনাপ্রধান ছিলেন।
১৯৪৯ সালে সুনীথ ভারতীয় সামরিক একাডেমীর যুগ্ম সার্ভিসেস উইং এ যোগ দেন এবং ১৯৫২ সালের ডিসেম্বর মাসের ২৮ তারিখ গোলন্দাজ রেজিমেন্টে কমিশনপ্রাপ্ত হন। বেশ কয়েকটি গোলন্দাজ ইউনিটের অধিনায়কত্ব করার পর রদরিগেয ১৯৬৪ সালে গোলন্দাজ রেজিমেন্টের এয়ার অব্জারভেশন পোস্টে বৈমানিক হবার জন্য আবেদন করেন এবং বৈমানিক হবার জন্য অনুমতি পেয়ে যান। তিনি ভারতীয় বিমান বাহিনীর অধীনে বৈমানিক হবার প্রশিক্ষণ শেষ করে ১৯৬৯ সাল পর্যন্ত মোট ৬৫ ঘণ্টা হেলিকপ্টার উড্ডয়ন করেন। ১৯৭১ সালে তামিলনাড়ুর ওয়েলিংটন থেকে সেনা স্টাফ কোর্স শেষ করে ৩৩তম কোরে তিনি জেনারেল স্টাফ অফিসার - ২ (জিএসও - ২) হিসেবে নিযুক্ত হন। ১৯৭৩ সাল থেকে ১৯৭৫ সাল পর্যন্ত তিনি একটি ডিভিশনের জিএসও - ১ হিসেবে দায়িত্ব পালন করেন। ১৯৭৫ সালে ব্রিগেডিয়ার পদে পদোন্নতি পেয়ে তিনি একটি মাউন্টেন ব্রিগেডের অধিনায়ক হন এবং ১৯৭৭ সাল পর্যন্ত ব্রিগেডটির অধিনায়ক হিসেবে বহাল থাকেন। এরপর তিনি রয়েল কলেজ অব ডিফেন্স স্টাডিজ - যুক্তরাজ্যতে পড়তে যান এবং দেশে এসে ১৯৭৯ সালে তামিলনাড়ুর স্টাফ কলেজে চীফ ইন্সট্রাক্টর হিসেবে যোগ দেন। ১৯৮১ সালের নভেম্বর মাসে একটি মাউন্টেন ডিভিশনের ভারপ্রাপ্ত অধিনায়ক হন ভারপ্রাপ্ত মেজর-জেনারেল হিসেবে। ১৯৮৩ সালে তিনি প্রকৃত মেজর-জেনারেল হয়ে একটি কোরের চীফ অব স্টাফ বা প্রধান স্টাফ কর্মকর্তা হন, ১৯৮৫ সালে বদলী হন সেনাসদরে সামরিক প্রশিক্ষণ পরিদপ্তরের মহাপরিচালক হিসেবে।
১৯৮৬ সালে একটি কোরের অধিনায়ক হন রদরিগেয লেফটেন্যান্ট জেনারেল পদবীতে। ১৯৮৭ থেকে ১৯৮৯ সালের এপ্রিল মাস পর্যন্ত তিনি উপসেনাপ্রধান হিসেবে দায়িত্ব পালন করেন সেনাসদরে। আবার এই এপ্রিলেই ভারতীয় সেনাবাহিনীর কেন্দ্রীয় কমান্ডের আর্মি কমান্ডার হিসেবে তিনি ঐ বছরের অক্টোবর মাস পর্যন্ত ছিলেন। ১৯৯০ সালে সেনাপ্রধান হবার আগে তিনি ১৯৮৯ সালের ১ নভেম্বর থেকে পশ্চিম সেনা কমান্ডের প্রধান ছিলেন।
শরানা জেলা
শরানা জেলা (, ) আফগানিস্তানের পাক্তিকা প্রদেশের রাজধানী শহরে অবস্থিত একটি অন্যতম জেলা। এছাড়াও এটি শরানা শহরের প্রাণকেন্দ্রে অবস্থিত হওয়ার কারনে যাবতীয় উন্নয়নমূলক কাজ এখান থেকেই সংগঠিত হয়ে থাকে। পাক্তিকা প্রদেশ এবং শরানা সরকারের যৌথ পরিচালনায় জেলাটিতে পুলিশ সদর দপ্তর গঠিত হয়েছে।
কুকিকাটার হাঙর
কুকিকাটার হাঙর ("Isistius brasiliensis"), যা চুরূট হাঙর নামেও পরিচিত, হল ড্যালাটিয়েডে পরিবারের ছোট ডগফিশ হাঙরের একটি প্রজাতি। এদের বিশ্বজুড়ে উষ্ণ, মহাসাগরীয় পানিতে পাওয়া যায়, বিশেষত দ্বীপের আশেপাশে ও গভীরে। সন্ধ্যা নামার পর এটি উপরে উঠে আসে, সূর্যোদয়ের আগেই আবার চলে যায়। দৈর্ঘ্যে শুধুমাত্র হওয়া কুকিকাটার হাঙরের আছে লম্বা, নলাকার শরীর, ছোট ও বোতা শুণ্ড, বড় চোখ, হাড়বিহীন পৃষ্ঠীয় পাখনা ও বড় পুচ্ছ পাখনা। আলো-বিচ্ছুরণকারী ফোটোপরসহ এটি গাঢ় বাদামী রঙের। তবে গিল চেরা ও গলার কাছে কালচে "কলার" রয়েছে।
"কুকিকাটার হাঙর" নামটি এর খাদ্যাভ্যাস থেকে এসেছে। এ মাছ বিস্কুট কাটার যন্ত্রের মত বড় প্রাণীদের শরীর থেকে গোলাকার প্লাগ উপড়িয়ে খেয়ে নেয় বলে এর এ নাম। অনেকগুলো সামুদ্রিক প্রাণীও মাছের শরীরে, সাথে সাথে সাবমেরিন, সমুদ্রের নিচের ক্যাবল, এমনকি মানুষের শরীরেও। কুকিকাটার শার্কের কাটা দাগ পাওয়া যায়। এটি স্কুইডের মত ছোট শিকারও ধরেন।
বিনপুর বিধানসভা কেন্দ্র
বিনপুর (বিধানসভা কেন্দ্র) ভারতীয় রাজ্য পশ্চিমবঙ্গের ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৭ নং বিনপুর বিধানসভা (এসটি) কেন্দ্রটি বিনপুর-২ সমষ্টি উন্নয়ন ব্লক এবং জামবনি সমষ্টি উন্নয়ন ব্লক এর অন্তর্গত।
বিনপুর বিধানসভা কেন্দ্রটি ৩৩ নং ঝাড়গ্রাম লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, ঝাড়খন্ড পার্টি (নরেন) এর চুনিবালা হাঁসদা বিনপুর (এসটি) কেন্দ্র থেকে জয়ী হন তার নিকটতম প্রতিদ্বন্দ্বী সিপিআই (এম) এর শম্ভুনাথ মান্ডিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শম্ভুনাথ মান্ডি ২০০১ সালে ঝাড়খন্ড পার্টি (নরেন)/ নির্দলের চুনিবালা হাঁসদাকে পরাজিত করেন। ঝাড়খণ্ড পার্টি (নরেন) এর নরেন হাঁসদা ১৯৯৬ এবং ১৯৯১ সালে সিপিআই (এম) এর দুর্গা টুডুকে পরাজিত করেন। সিপিআই (এম) এর দুর্গা টুডু ১৯৮৭ সালে কংগ্রেসের পঞ্চানন হাঁসদাকে পরাজিত করেন। সিপিআই (এম) এর শম্ভুনাথ মান্ডি ১৯৮২ সালে নির্দলের নরেন হাঁসদাকে, ১৯৭৭ সালে জনতা পার্টির দখিন মুর্মুকে পরাজিত করেন।
সিপিআইএর জয়রাম সোরেন ১৯৭২ সালে জয়ী হন। ঝাড়খন্ড পার্টির শ্যাম চরণ মুর্মু ১৯৭১ সালে জয়ী হন। সিপিআইয়ের জয়রাম সোরেন ১৯৬৯ সালে জয়ী হন। কংগ্রেসের মঙ্গল চন্দ্র সোরেন ১৯৬৭ এবং ১৯৬২ সালে জয়ী হন। সিপিআইয়ের সুধীর কুমার পাণ্ডে এবং জামদার হাঁসদা উভয়ই ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের মঙ্গল চন্দ্র সোরেন এবং নৃপেন্দ্র গোপাল মিত্র উভয়ই বিনপুর যৌথ কেন্দ্র থেকে জয়ী হন।
২০১৯ ইন্ডিয়ান প্রিমিয়ার লীগ
ইন্ডিয়ান প্রিমিয়ার লীগের ২০১৯ মৌসুমটি আইপিএলের দ্বাদশতম মৌসুম। এই প্রতিযোগিতাটি ২০০৭ সালে ভারতীয় ক্রিকেট নিয়ন্ত্রণ বোর্ড কর্তৃক প্রতিষ্ঠিত একটি পেশাদার টুয়েন্টি২০ ক্রিকেট লীগ। বেশ কয়েকটি সংবাদ প্রতিবেদনের মতে, ভারতীয় সাধারণ নির্বাচনের কারণে টুর্নামেন্টের এই মৌসুমটি দক্ষিণ আফ্রিকা অথবা সংযুক্ত আরব আমিরাতে অনুষ্ঠিত হতে পারে।
লোধা কমিটির সুপারিশ অনুসারে আইপিএল এবং ভারতের পরবর্তী আন্তর্জাতিক ম্যাচের মধ্যে ১৫ দিনের ফাঁক রাখার জন্য, ২০১৯ ক্রিকেট বিশ্বকাপে ভারতের উদ্বোধনী ম্যাচটি ২ জুন থেকে ৫ জুনে স্থানান্তর করা হয়েছে।
২০১৮ সালের ৪ঠা ডিসেম্বর তারিখে, দিল্লি ডেয়ারডেভিলস তাদের নাম পরিবর্তন করে দিল্লি ক্যাপিটালস রাখে, নতুন নাম ঘোষণার জন্য একটি অনুষ্ঠানে ফ্র্যাঞ্চাইজিটি তাদের নতুন লোগোও উন্মোচন করেছে।
২০১৮ সালের নভেম্বর মাসে, এই মৌসুমের জন্য স্থানান্তর ও ধারণ তালিকা ঘোষণা করা হয়েছিল। গৌতম গম্ভীর, যুবরাজ সিং এবং গ্লেন ম্যাক্সওয়েল মতো খেলোয়াড়দেরকে দলগুলো বিমুক্ত করে দিয়েছিল। ২০১৮ সালের নিলামের সবচেয়ে ব্যয়বহুল ভারতীয় খেলোয়াড় জয়দেব উনাদকাতকে ছেড়ে দেওয়া হয়েছিল। ২০১৮ সালের ১৮ই ডিসেম্বর তারিখে জয়পুরে এই মৌসুমের নিলাম অনুষ্ঠিত হয়েছে। জয়দেব উনাদকাত এবং নতুন মুখ বরুন চক্রবর্তী হলেন এই মৌসুমের সবচেয়ে ব্যয়বহুল খেলোয়াড়, উভয়ই ৮.৪ কোটি রুপির বিনিময়ে নিলামে বিক্রি হয়েছেন। ৭.২ কোটি রুপির মাধ্যমে সবচেয়ে ব্যয়বহুল বিদেশী খেলোয়াড়ে পরিণত হয়েছে স্যাম কারান। চেতেশ্বর পুজারা, ব্রেন্ডন ম্যাককুলাম এবং অ্যালেক্স হেলসের মতো খেলোয়াড় এই মৌসুমে নিলামে অবিক্রিত ছিলেন।
হাঙরের পাখনার সুরুয়া
হাঙরের পাখনার সুরুয়া (, ) হলো চীনা রন্ধনশিল্পের অংশ একটি ঐতিহ্যবাহী সুরুয়া। হাঙরের পাখনা গঠনপ্রণালী আনে, যেখানে স্বাদটা আসে অন্য উপাদানগুলো থেকে। বিশেষ অনুষ্ঠান যেমন বিবাহ অনুষ্ঠান ও ভোজনোৎসব, অথবা চিনা সংস্কৃতিতে বিলাসী খাদ্যদ্রব্য হিসেবে এটি প্রদান করা হয়।
সং শাসনামলে এ সুরুয়ার উৎপত্তি, যেটি শুধুমাত্র সম্রাট, রার পরিবার ও রাজসভাসদ্বর্গদের প্রদান করা হতো। মিং শাসনামলে এর জনপ্রিয়তা বাড়তে থাকে ও কিং শাসনামলে চূড়ান্তে পৌঁছায়। বাণিজ্যিক মৎসশিকার ও বাণিজ্য বৃদ্ধির সাথে সাথে চিনা সম্প্রদায়ের আয়ের হার বাড়ছিলো, জনপ্রিয়তা বাড়ছিলো সুরুয়াটির। তবে হাঙরের বিলুপ্তির কথা আলোচনাউ আসার পর এর জনপ্রিয়তা কমতে থাকে। ২০১১ থেকে ২০১৩তে এর ভোগ ৫০-৭০ শতাংশে নেমে আসে। কৃত্রিম হাঙরের পাখনার সুরুয়া এ জায়গা দখল করে, যেখানে কৃত্রিম উপাদানসমূহ পাখনার চর্ব ও আঠালো স্বাদটা দেয়।
২০১৯ ইন্ডিয়ান প্রিমিয়ার লীগ কর্মকর্তা পরিবর্তনের তালিকা
এটি হচ্ছে ২০১৯ ইন্ডিয়ান প্রিমিয়ার লীগ কর্মকর্তা পরিবর্তনের তালিকা।
আইপিএল লেনদেন, ধারণ এবং মুক্তিপ্রাপ্ত খেলোয়াড়দের তালিকার জন্য ১৫ নভেম্বরের সময়সীমা নির্ধারণ করেছিল।
সানরাইজার্স হায়দ্রাবাদের দ্বারা তার ধারণ করার মূল্যের প্রতি অসন্তুষ্ট হওয়ার পর, শিখর ধাওয়ান দিল্লি ক্যাপিটালসে যোগদানের পূর্বে মুম্বই ইন্ডিয়ানস, কিংস ইলেভেন পাঞ্জাবে যোগদানের গুঞ্জন উঠেছিল।
গৌতম গম্ভীর, যুবরাজ সিং এবং গ্লেন ম্যাক্সওয়েল মতো খেলোয়াড়দেরকে দলগুলো বিমুক্ত করে দিয়েছিল। ২০১৮ সালের নিলামের সবচেয়ে ব্যয়বহুল ভারতীয় খেলোয়াড় জয়দেব উনাদকাতকে ছেড়ে দেওয়া হয়েছিল।
২০১৮ সালের ১৫ই নভেম্বর তারিখে সকল দলের ধারণকৃত খেলোয়াড়ের তালিকা ঘোষণা করা হয়েছিল।
২০১৮ সালের ১৮ই ডিসেম্বর তারিখে, ভারতের জয়পুরে খেলোয়াড়ের নিলাম অনুষ্ঠিত হয়েছে। ২০১৯ ক্রিকেট বিশ্বকাপের কারণে অস্ট্রেলিয় ও ইংরেজ খেলোয়াড়দের সীমিত প্রাপ্যতা গণনা করা হয়েছে। প্রাথমিকভাবে ১,০০৩ জন খেলোয়াড় তাদের নাম জমা দিয়েছিল। নিলামের জন্য প্রত্যেক ফ্র্যাঞ্চাইজিগুলোকে ১০ ডিসেম্বর পর্যন্ত তাদের চূড়ান্ত ধারণ তালিকা জমা দেওয়ার জন্য বলা হয়েছিল। তালিকাটিতে ৩৪৬ জন খেলোয়াড়কে সংক্ষিপ্ত তালিকাভুক্ত করা হয়েছিল। নিলামের দিনে সংক্ষিপ্ত তালিকাতে আরও ৫ জন খেলোয়াড় যোগ করা হয়েছিল। ৩৫১ জনের চূড়ান্ত তালিকাতে ২২৮ জন ভারতীয় খেলোয়াড় অন্তর্ভুক্ত করা হয়েছিল। ১০ জন খেলোয়াড় ২ কোটি রুপির মূলদামে তালিকাভুক্ত করা হয়েছিল। এই নিলামে ৬০ জন খেলোয়াড় এবং নিলামে ১০৬.৮ কোটি রুপি ব্যয় করা হয়েছিল। জয়দেব উনাদকত এবং নতুন মুখ বরুণ চক্রবর্তী ছিলেন এই মৌসুমের সবচেয়ে ব্যয়বহুল খেলোয়াড়; তারা উভয়েই ৮.৪ কোটি রুপির বিনিময়ে বিক্রি হয়েছিলেন। ৭.২ কোটি রুপির মাধ্যমে সবচেয়ে ব্যয়বহুল বিদেশী খেলোয়াড়ে পরিণত হয়েছে স্যাম কারান। চেতেশ্বর পুজারা, ব্রেন্ডন ম্যাককুলাম এবং অ্যালেক্স হেলসের মতো খেলোয়াড় এই মৌসুমে নিলামে অবিক্রিত ছিলেন।
উৎস:ভিভো আইপিএল ২০১৯ খেলোয়াড় নিলাম
নিম্নোক্ত খেলোয়াড় নিলামের শেষে অবিক্রিত ছিল।
উৎস:ভিভো আইপিএল ২০১৯ খেলোয়াড় নিলাম
নিলামের পর, বিকাল ৫:০০ টা হতে একটি লেনদেনের সময়সীমা শুরু হয়েছিল, যা ২০১৯ মৌসুম শুরু হওয়ার ৩০ দিন পূর্ব পর্যন্ত কার্যকর।
সয়াদুধ
সয়া-দুধ অথবা সয়া দুধ () হলো তৃণভিত্তিক পানীয় যা সয়াবিন ভিজিয়ে, পিষে, এবং সে মিশ্রনকে সিদ্ধ ও ছেঁকে তৈরী করা হয়। এটি তেল, জল ও প্রোটিনের অতেজস্ক্রিয় নির্যাস। এটার আসল গঠন টফুর উপজাত। ইউরোপ ও উত্তর আমেরিকায় এটি সাধারণ পানীয়ে পরিণত হয়েছে। অন্যান্য তৃণদুগ্ধের মধ্যে সয়াদুগ্ধ গরুর দুধের বিকল্প হিসেবে নিরামিষভোজী ও দুগ্ধ-শর্করা এড়িয়ে চলে এমন লোকদের মধ্যে তুলনামূল বেশি জনপ্রিয়।
মোটরযান চালনা
মোটরযান চালনা () বলতে মোটরগাড়ি, মোটরসাইকেল, ট্রাক, বাস, ইত্যাদি মোটরচালিত যানবাহন নিয়ন্ত্রিতভাবে পরিচালনা করে এক স্থান থেকে আরেক স্থানে নিয়ে যাওয়াকে বোঝায়। যে কেউ মোটরযান চালনা করতে পারে না, কিছু শর্তপূরণ করলে ও পরীক্ষায় উত্তীর্ণ হলে মোটরযান চালনার অনুমতি পাওয়া যায়। মোটরযান চালকেরা তাদের স্থানীয় সড়ক ও যানচলাচল আইনকানুন মেনে চলতে বাধ্য থাকেন।
একজন মোটরযান চালককে অবশ্যই যানটির গতির দিক নিয়ন্ত্রণ, গতিবেগ বাড়ানো ও কমানোর জন্য যথাযথ শারীরিক দক্ষতা থাকতে হবে। এগুলি হল:অপরিপক্ক দায়িত্বজ্ঞানহীন মোটরযান চালকেরা প্রায়শই যেসব যানচলাচল আইন অমান্য বা ভঙ্গ করেন, তাদের মধ্যে আছে অনুমোদিত গতিসীমার চেয়ে বেশি দ্রুত মোটরযান চালনা, রাস্তার অন্য যানবাহনকে নিয়ম মেনে জায়গা না ছেড়ে দেওয়া এবং মদ্যপ অবস্থায় মোটরযান চালনা। এই প্রতিটি ক্ষেত্রেই গুরুতরভাবে আহত এমনকি নিহত হওয়ার ঝুঁকি থাকে। এছাড়া ঘুম ঘুম চোখে চালালে, পাল্লা দিয়ে চালালে, অবিবেচকের মত চালালে, চালনার সময় মুঠোফোনে কথা বললে এবং মুঠোফোনে ক্ষুদে বার্তা আদানপ্রদান করলে দুর্ঘটনার ঝুঁকি অত্যন্ত বেড়ে যায়।
শাহে ফেন
'শাহে ফেন' অথবা 'হে ফেন' () হলো ধান থেকে বানানো একপ্রকার চীনা নুডলস।
"শাহে ফান" প্রায় মাংস এবং/অথবা শাক-সবজির সাথে মিশিয়ে ভাজা হয়, যাকে চাও ফেন (炒粉) বলা হয়। বাংলাদেশী চাইনিজ রেস্টুরেন্টগুলোতে একে চো ফেন বলে ডাকা হয়।
তেরওয়া জেলা
তেরওয়া জেলা ( "tərwo wuləswāləi", ) আফগানিস্তানের পাক্তিকা প্রদেশে অবস্থিত একটি অন্যতম জেলা। ২০০৪ সালে ওয়াজা খওয়া জেলার অংশ হিসেবে জেলাটি গঠণ করা হয়েছিল। আফগানিস্তানের অন্যান্য জেলার মত জেলাটিতে সঠিক জনসংখ্যার কোন হিসাব পাওয়া যায়নি।
উরগুন জেলা
উরগুন (, ) আফগানিস্তানের পাক্তিকা প্রদেশের দূরবর্তী অঞ্চলে অবস্থিত একটি জেলা।
এই জেলার প্রশাসনিক আসনের নাম উরগুন শহরের নামে নামকরণ করা হয়, এছাড়াও এটি "লয় উরগুন", নামেও পরিচিত, যার বাংলা অর্থ হচ্ছে "বৃহত্তর উরগুন"।
উরগুনের বৃহত্তম উপজাতির মধ্যে রয়েছে খড়োটি, যারা মূলত গিলজি পশতুনদের একটি উপজাতি হিসেবে পরিচিত। অন্যান্য উপজাতিগুলির মধ্যে রয়েছে সুলেইমানখেল, ওয়াজির এবং জাদরান। এছাড়াও স্বল্পসংখ্যক তাজিক, উজবেক এবং সাঈদ জনগোষ্ঠী লোকজনের বসতি রয়েছে।
আফগানিস্তানের অন্যান্য জায়গার নামানুসারে, উরগুনকে বিভিন্ন নাম ডাকা যেতে পারে। যেমন: "উরগন", "ওরগুন" এবং "ওরগন"। তবে বিকল্পভাবে ব্যবহৃত নামের বানানের মানচিত্র এবং অফিসিয়াল তথ্যাদির মধ্যে ভিন্নতা লক্ষ্য করা যায়।
জিএসএটি-৭এ
জিএসএটি -৭এ হল একটি উন্নত সামরিক যোগাযোগ উপগ্রহ, যা মূলত ভারতীয় বিমান বাহিনীর সঙ্গে ভারতীয় বাহিনীর ব্যবহারের জন্য গঠিত। জিএসএটি -৭এ ভারতীয় নৌবাহিনীর জিএসএটি-৭ এর অনুরূপ এবং ভারতীয় বিমান বাহিনী উপগ্রহটির একমাত্র পরিচালক হবে।
জিএসএটি -৭এ আইএএফকে বিভিন্ন ভূমিস্থ রাডার কেন্দ্র, ভূমিস্থ বায়ুসেনাঘাঁটি, বিমান থেকে বিমান "রিয়েল-টাইম কন্ট্রোল সিস্টেম" এবং এয়ারবোর্ন-এর প্রাথমিক সতর্কতা ও নিয়ন্ত্রণ (AWACS) বিমানগুলি, যেমন বেরিভ এ -৫০ ফ্যালকন এবং ডিআরডিও এইডব্লিউ এবং সিএস- এর সাথে সংযোগ স্থাপন করতে সক্ষম করবে। উপগ্রহটি ভারতীয় বিমানবাহিনীর নেটওয়ার্ক-ভিত্তিক যুদ্ধযাত্রার ক্ষমতা বাড়িয়ে তুলবে এবং এর ফলে তার বিশ্বব্যাপী ক্রিয়াকলাপ উন্নত করবে। উপগ্রহটি ভারতীয় সেনাবাহিনী-এর এভিয়েশন কর্পস দ্বারা হেলিকপ্টার এবং ইউএইভির পরিচালনার জন্য রিয়েল-টাইম কন্ট্রোল এবং যোগাযোগ ব্যবস্থার জন্য ব্যবহার করা হবে। ভারতীয় বায়ু সেনার বিভিন্ন অস্ত্র, ড্রোন ও বিমানের মধ্যে যোগাযোগ গড়ে তুলতে বিশেষ ভাবে সাহায্য করবে এটি। ভারতীয় মহাকাশ গবেষণা সংস্থা ইসরোর চেয়ারম্যান কে সিভান জানিয়েছেন, ‘‘এই উপগ্রহটি এমন ভাবে তৈরি করা হয়েছে যাতে স্থির ও উড়ন্ত সব রকম যন্ত্রের সঙ্গেই যোগাযোগ রাখতে সক্ষম হবে এটি। দেশের দুর্গম প্রান্তেও যোগাযোগ সক্ষম এই উপগ্রহ।’’
২০১৮ সালের ডিসেম্বর পর্যন্ত আকাশে ৩২০ টি দ্বৈত ব্যবহার বা ডেডিকেটেড সামরিক উপগ্রহ ছিল, যার মধ্যে অর্ধেক মার্কিন যুক্তরাষ্ট্রের মালিকানাধীন, পরে রাশিয়া, চীন এবং ভারত (১৪)। নেটওয়ার্ক-কেন্দ্রিক কার্যক্রমগুলি বাড়াতে আইএএফ কয়েক বছরের মধ্যে আরেকটি উপগ্রহ জিএসএটি-৭সি পেতে পারে।
জিএসএটি-৭এ আট বছরের কার্য জীবনের সাথে ১০ টি কুই ব্যান্ড ট্রান্সপন্ডারের পেলোডও সজ্জিত রয়েছে, যা সি-ব্যান্ডে অনেক সুবিধা দেয়, এগুলির মধ্যে আরও শক্তিশালী উপগ্রহ আপলিংক এবং ডাউনলিংক সিগন্যাল, ছোট অ্যান্টেনা এবং স্থলজনিত মাইক্রোওয়েভ ব্যবস্থার সাথে হস্তক্ষেপবীহিন যোগাযোগ সংকেত রয়েছে।
২২৫০ কিলোগ্রাম (৪,৯৬০ পাউন্ড) ওজনের জিএসএটি-৭এ কৃত্রিমউপগ্রহকে ১৯ ডিসেম্বর ২০১৮ সালে সতীশ ধাওয়ান মহাকাশ কেন্দ্রের দ্বিতীয় লঞ্চ প্যাড থেকে জিএসএলভি এমকে ২ এফ১১ রকেট দ্বারা সফলভাবে উৎক্ষেপন করা হয়েছিল। ৫১ মিটার লম্বা তিনটি খন্ডের উৎক্ষেপন যানে প্রায় ৪২১ টন ভর এবং স্বদেশী উন্নত ক্রিজনীয় খন্ড আছে।
নয়াগ্রাম বিধানসভা কেন্দ্র
নয়াগ্রাম (বিধানসভা কেন্দ্র) ভারতীয় রাজ্য পশ্চিমবঙ্গের ঝাড়গ্রাম জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২০ নং নয়াগ্রাম বিধানসভা (এসটি) কেন্দ্রটি নয়াগ্রাম এবং গোপীবল্লভপুর-১ সমষ্টি উন্নয়ন ব্লক এবং চোরচিতা, কুলিয়ানা ও নোটা গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এর অন্তর্গত।
নয়াগ্রাম বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।
২০০৬ এবং ২০০১ সালের বিধানসভা নির্বাচনে, সিপিআই (এম) এর ভূতনাথ সোরেন নয়াগ্রাম বিধানসভা কেন্দ্র থেকে জয়ী হন ২০০৬ সালে তৃণমূল কংগ্রেসের শুনারাম মাহালিকে পরাজিত করেন, ২০০১ সালে জেএমএমের মঙ্গল হাঁসদাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর সুভাষ চন্দ্র সোরেন ১৯৯৬ সালে কংগ্রেসের মধুসুদন সোরেনকে পরাজিত করেন। সিপিআই (এম) এর অনন্ত সোরেন ১৯৯১ সালে ঝাড়খণ্ড পার্টির বিষ্ণু সোরেনকে, ১৯৮৭ সালে কংগ্রেসের দশরথি সোরেন এবং ১৯৮২ সালে নির্দলের লিবা চাঁদ টুডুকে পরাজিত করেন। সিপিআই (এম) এর বুদ্ধদেব সিং ১৯৭৭ সালে জনতা পার্টির সুবোধ হাঁসদাকে পরাজিত করেন।
১৯৭২ এবং ১৯৭১ সালে কংগ্রেসের দশরথি সোরেন জয়ী হন। বাংলা কংগ্রেসের জাগরতি হাঁসদা ১৯৬৯ এবং ১৯৬৭ সালে জয়ী হন। কংগ্রেসের দেবেন্দ্রনাথ হাঁসদা ১৯৬২ সালে নয়াগ্রাম কেন্দ্র থেকে জয়ী হন। এর আগে নয়াগ্রাম কেন্দ্রে আসন বিদ্যমান ছিল না।
অনৈচ্ছিক স্নায়ুতন্ত্র
অনৈচ্ছিক স্নায়ুতন্ত্র () প্রান্তীয় স্নায়ুতন্ত্রের বিভাগ। যার কাজকর্ম মানুষের ইচ্ছার অধীন নয়। মানুষের অভ্যন্তরীণ অঙ্গ যেমন হৃৎপিণ্ড, ফুসফুস, রক্তপ্রবাহ, মসৃণ পেশীর উপর প্রভাব ফেলে। অনৈচ্ছিক স্নায়ুতন্ত্র দুই ভাগে বিভক্ত সমবেদী এবং পরাসমবেদী। সমবেদী এবং পরাসমবেদী স্নায়ুতন্ত্র মিলেমিশে কাজ করে এবং দেহের সাম্যাবস্থা বজায় রাখে। বিশ্রাম ও ঘুমের সময় সমবেদী স্নায়ুতন্ত্রের সক্রিয়তা বেড়ে যায়। সমবেদী স্নায়ুতন্ত্র মানব দেহকে জরুরি অবস্থা মোকাবেলার জন্য তৈরি করে। হৃদস্পন্দন দ্রুততর হয়, রক্তচাপ বৃদ্ধি পায় এবং প্রান্তীয় ধমনির সংকোচন ঘটে। মস্তিষ্ক, হৃৎপিণ্ড ও স্বৈরপেশীতে রক্ত চলাচল বাড়ে। পরাসমবেদী স্নায়ুতন্ত্র দেহে শক্তি সংরক্ষণে সাহায্য করে।
অধিনিষেচন
অধিনিষেচন () বলতে বুঝানো হয় যমজ তৈরি হওয়ার প্রক্রিয়া যাতে গর্ভিণীর গর্ভাবস্থা প্রাপ্ত হওয়ার পরবর্তী কোন ঋতুচক্রে খরিত দ্বিতীয় ডিম্বাণু নিষিক্ত হয়ে আরেকটি ভ্রুন তৈরি হয় অর্থাৎ একসঙ্গে দুটি ভ্রুন বড় হতে থাকে যাদের বয়স বিভিন্ন।মানবদেহে প্রাকৃতিক ভাবে এমনটা হয় এটা বিশ্বাস করা হয় না।অন্তত ১০ টা এরূপ ঘটনা দেখা গিয়েছে; যা থেকে অধিনিষেচন মানবদেহে সংঘটিত হওয়ার সম্ভাবনা হিসাব করা হয়েছে।
অধিবর্ধ
অধিবর্ধ হচ্ছে () দীর্ঘাস্থির প্রান্তীয় অংশ। এটি অস্থিকাণ্ড থেকে অধিবর্ষপাত নামক উপাস্থির মাধ্যমে আলাদা থাকে। অধিবর্ধের বিকাশের ফলেই দীর্ঘাস্থী লম্বা হতে থাকে। কালক্রমে অস্থির অধিবর্ধ অস্থিকাণ্ডের সঙ্গে মিলে গিয়ে পূর্ণাঙ্গ দীর্ঘাস্থী তৈরি হয়। বৃদ্ধিকালে যদি প্রদাহ হয় তাহলে সে দীর্ঘাস্থীর বৃদ্ধি কমে যায়, শাখাঙ্গ ছোট ও বিকৃত গঠনের হয়ে থাকে। এমন টা হতে পারে ঊর্বস্থিতে এবং প্রগণ্ডাস্থিতে। অধিবর্ধ ভেঙে যেতে পারে অস্থি কান্ডের সংযোগস্থলে, এর ফলেও দীর্ঘাস্থী লম্বা হতে পারে না।
মেয়েলী পুরুষত্ব
মেয়েলীপনা, মেয়েমানুষি বা মেয়েলী পুরুষত্ব () হল কোন বালক বা পুরুষে সেই সকল বৈশিষ্ট্যের অভিব্যক্তি যা প্রায়শই পুরূষ প্রকৃতি, আচরণ, ভদ্রতা, শৈলী, বা লিঙ্গ ভূমিকার পরিবর্তে নারীর প্রকৃতি, আচরণ, ভদ্রতা, শৈলী, বা লিঙ্গ ভূমিকার সঙ্গে সম্পর্কিত। এটি এমন একটি পরিভাষা যা কোন বালক বা পুরুষ কর্তৃক প্রদর্শিত মেয়েলী আচরণ, ভাবভঙ্গি, শৈলী, পোশাক ও প্রদর্শন বোঝাতে বহুলভাবে ব্যবহৃত হয়।
উইলিয়াম স্কটন
উইলিয়াম হেনরি স্কটন (; জন্ম: ১৫ জানুয়ারি, ১৮৫৬ - মৃত্যু: ৯ জুলাই, ১৮৯৩) নটিংহামে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮১ থেকে ১৮৮৭ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও বামহাতে ফাস্ট-মিডিয়াম বোলিংয়ে পারদর্শী ছিলেন উইলিয়াম স্কটন।
১১ ও ১২ মে, ১৮৭৪ তারিখে লর্ডসে ইংল্যান্ড সিক্সটিন কোল্টসের সদস্যরূপে মেরিলেবোন ক্রিকেট ক্লাবের বিপক্ষে উইলিয়াম স্কটন তাঁর প্রথম খেলায় অংশ নিয়েছিলেন। ঐ খেলায় তিনি ১৯ ও ০ রান তুলেছিলেন। ঐ বছরেই এমসিসি’র মাঠকর্মী হিসেবে নিযুক্ত হন। ১৮৭৫ সালে কেনিংটন ওভালে যুক্ত হবার পর পুণরায় এমসিসিতে ফিরে আসেন। মৃত্যু-পূর্ব সময়কাল পর্যন্ত সদস্যরূপে এ দায়িত্বে ছিলেন। স্বীয় সক্ষমতা তুলে ধরতে সচেষ্ট হন ও নিজেকে প্রথমসারির দিকে নিয়ে যান। খেলোয়াড়ী জীবনের এক পর্যায়ে বিশেষতঃ ১৮৮৪ ও ১৮৮৬ সময়কালে সন্দেহাতীতভাবে ইংল্যান্ডে অন্যতম সেরা পেশাদার বামহাতি ব্যাটসম্যানের মর্যাদা লাভ করেছিলেন।
১৮৮৪ সালে নটিংহ্যামশায়ারের পক্ষে তেরো খেলায় অংশ নিয়ে ৩১.৯০ গড়ে ৫৬৭, ১৮৮৫ সালে ২২.২০ গড়ে ৪৪২ ও ১৮৮৬ সালে ২৯.৮০ গড়ে ৫৫৯ রান তুলেছিলেন।
বেশ কয়েকবার বড় ধরনের রান সংগ্রহ করলেও আগস্ট, ১৮৮৪সালে কেনিংটন ওভালে সফররত অস্ট্রেলিয়া দলের বিপক্ষে ৯০ রানের মনোরম ইনিংসটি উল্লেখযোগ্যতার দাবীদার ছিল। খেলাটি ড্রয়ে পরিণত হয়েছিল।
ইংল্যান্ডের প্রথম ইনিংসের গোড়াপত্তন করতে নেমে নবম ব্যাটসম্যান হিসেবে আউট হন। পৌনে ছয় ঘন্টা সময়কাল ক্রিজে অবস্থান করে ফ্রেড স্পফোর্থ, জোই পালমার, হ্যারি বয়েল, বিলি মিডউইন্টার ও জর্জ গিফেনের ন্যায় বোলারদেরকে শক্ত হাতে, দক্ষতার সাথে মোকাবেলা করেন তিনি। তবে সতীর্থদের কাছ থেকে খুব কম সফলতা পেলেও ওয়াল্টার রিডের সাথে নবম উইকেট জুটিতে ১৫১ রান তুলেছিলেন।
১৮৮৬ সালে অস্ট্রেলিয়া দল ইংল্যান্ড সফরে আসে। ওভাল টেস্টে দুইটি স্মরণীয় ইনিংসের সাথে ডব্লিউ জি গ্রেস যুক্ত ছিলেন। ডব্লিউ জি গ্রেসের সাথে প্রথম উইকেটে ১৭০ রান তুলেন তিনি। ৩৪ রান তুলেন ২২৫ মিনিটে। স্কটন আউট হবার পর ওয়াল্টার রিড এসে ২১০ মিনিটে ৯৪ রান তুলেন। উইলিয়াম স্কটন তিনবার অস্ট্রেলিয়া গমন করেছেন। আলফ্রেড শ ও আর্থার শ্রিউসবারি’র নেতৃত্বাধীন দলের সদস্যরূপে ১৮৮১, ১৮৮৪ ও ১৮৮৬ সালে অস্ট্রেলিয়া সফরে যান।
এগারো খেলোয়াড় নিয়ে গড়া দলে খেলে ২০.৮০, ১৭.৩০ এবং ১০.১৩ গড়ে রান তুলেছিলেন। ১৮৯১ সালে সর্বশেষবারের মতো প্রথম-শ্রেণীর ক্রিকেটে অংশ নিয়েছিলেন তিনি। এরপর প্রথম-শ্রেণীবিহীন খেলায় অংশ নেয়াসহ আম্পায়ারের দায়িত্ব পালন করতেন।
৯ জুলাই, ১৮৯৩ তারিখে মাত্র ৩৭ বছর বয়সে ক্ষুরের সাহায্যে গলা কেটে আত্মহননের পথ বেছে নেন।
এ সময় তিনি লন্ডনের সেন্ট জন উডে বসবাস করছিলেন।
অধিত্বকস্থলী
অধিত্বকস্থলী () অধস্ত্বকের ভিতরে অধিত্বকের কোষ ঢুকে পড়ে এবং কেরাটিন পূর্ণ থলি তৈরি করে। এটি প্রাপ্তবয়স্কদের মুখ গলা ঘাড় ও পিঠে দেখা যায়। এর মাঝখানে একটা ছিদ্র থাকতে পারে এবং সেই ছিদ্র দিয়ে মাঝেমধ্যে সেদ্ধ ভাতের মত ক্যারাটিন পদার্থ বের হতে পারে। অধিত্বকস্থলী সাধারণত কোন সমস্যা তৈরি করে না, কিন্তু এতে জীবাণু সংক্রমণ হতে পারে বা এটি ফেটে গিয়ে ত্বকে প্রদাহ সৃষ্টি করতে পারে। খুব বিরল ক্ষেত্রে এই থলিতে ভিত্তিকোষী ক্যান্সার শল্ককোষী ক্যান্সার ও বোয়েন রোগ হতে পারে।
পার্টনার (২০০৭-এর চলচ্চিত্র)
পার্টনার হলো ২০০৭ সালে মুক্তি পাওয়া বলিউডের চলচ্চিত্র। এটি পরিচালনা করেন ডেভিড ধাওয়ান। এটি ২০০৫ সালে মুক্তি পাওয়া হিচ চলচ্চিত্রের পুনর্নির্মাণ।
প্রমুখ
গানসমূহ কম্পোজ করেন সাজিদ-ওয়াজিদ।
অন্তঃকরোটি চাপ
অন্তঃকরোটি চাপ () হচ্ছে করোটির অভ্যন্তরের এবং মস্তিষ্কের কলা ও মস্তিষ্কসুষুম্নারসের উপর চাপ। অন্তঃকরোটি চাপ পরিমাপ করা হয় মিলিমিটার পারদে। মস্তিষ্কের অভ্যন্তরের পার্শ্বনিলয়ে তৈরি হয়ে মস্তিষ্কসুষুম্নারস শোষিত হয় গুরু মস্তিষ্কের উপরের দিকের মধ্যমাত্রিকায়। মস্তিষ্কসুষুম্নারস যদি বেশি তৈরী হয় কিংবা এর প্রবাহে যদি কোন অবরোধ সৃষ্টি হয় তাহলে অন্তঃকরোটি চাপ বারে। মস্তিষ্কের নিলয় গুলোতে মস্তিষ্কসুষুম্নারস জমে যাওয়ার ফলে সৃষ্টি হয় মস্তিষ্কোদক। এ ছাড়াও অন্তঃকরোটি চাপ বাড়তে পারে মস্তিষ্কের অর্বুদের ফলে, মস্তিষ্কে চোট লাগলে, মস্তিষ্ক প্রদাহ এবং মস্তিষ্কমাত্রিকা প্রদাহের কারণে। কটিছিদ্রণ পদ্ধতিতে মস্তিষ্কসুষুম্নারসের চাপ নির্ণয় করা যায়। অন্তঃকরোটি চাপ বৃদ্ধির কারণ গুলো ধরা পড়ে মস্তিষ্কের গাণনিক স্তরচিত্রণ এবং চৌম্বক অনুনাদ স্তরচিত্রণে।
অন্তঃকর্ণ
অন্তঃকর্ণ () হচ্ছে কানের গভীরতম অংশ যাতে শ্রবণযন্ত্র ও ভারসাম্যযন্ত্র থাকে। অন্তঃকর্ণের শ্রবণযন্ত্রের নাম কোন কর্ণকম্বু এবং ভারসাম্য যন্ত্রের নাম ভ্রমিকা সত্য তার মধ্য থেকে জানলা দিয়ে ঢুকে পড়ে।Saladin, "Anatomy and Physiology" 6e, print
American Speech-Language-Hearing Association, The Middle Ear, http://www.asha.org/public/hearing/Middle-Ear/
অপপুষ্টি
অপপুষ্টি () বলতে বুঝানো হয় পুষ্টির অভাবে কোষকলা পেশী, দেহাঙ্গর গঠন ও কর্মক্ষমতা পাল্টে যাওয়া। অনুমান করা হয় মুলত বংশগতির জন্য, রক্তভাব, স্নায়ুচোট বা উৎসেচকের অভাবে এমনটা হতে পারে।
জন জি. অ্যাভিল্ডসেন
জন গিলবার্ট অ্যাভিল্ডসেন (; ২১ ডিসেম্বর ১৯৩৫ – ১৬ জুন ২০১৭) ছিলেন একজন মার্কিন চলচ্চিত্র পরিচালক। তিনি ১৯৭০-এর দশকের শুরুতে "জো" (১৯৭০) ও "সেভ দ্য টাইগার" (১৯৭৩) চলচ্চিত্র নির্মাণ করে সমাদৃত হন। ১৯৭৭ সালে "রকি" চলচ্চিত্র নির্মাণ করে তিনি শ্রেষ্ঠ পরিচালনার জন্য একাডেমি পুরস্কার অর্জন করেন। তার নির্মিত অন্যান্য চলচ্চিত্রসমূহ হল "ফোর প্লে" (১৯৭৫), "দ্য ফর্মুলা" (১৯৮০), "নেইবারস" (১৯৮১), "ফর কিপস" (১৯৮৮), "লার্ন অন মি" (১৯৮৯), "রকি ফাইভ" (১৯৯০), "দ্য পাওয়ার অব ওয়ান" (১৯৯২), "এইট সেকেন্ডস" (১৯৯৪), "ইনফার্নো" (১৯৯৯) এবং "দ্য কারাটে কিড" চলচ্চিত্র ধারাবাহিকের প্রথম তিনটি চলচ্চিত্র।
অ্যাভিল্ডসেন আর্থার পেন ও অটো প্রেমিঞ্জারের সহকারী হিসেবে কয়েকটি চলচ্চিত্রে কাজ করার পর স্বল্প নির্মাণ ব্যয়ের "জো" (১৯৭০) দিয়ে সফলতা অর্জন করে। চলচ্চিত্রটি পিটার বয়েলের অভিনয়ের জন্য সমাদৃত হয় ও বক্স অফিসে মধ্যম মানের ব্যবসা করে এবং অ্যাভিল্ডসেন ১৯৭০-এর দশকে স্বনামধন্য পরিচালক হয়ে ওঠেন।
পরবর্তীকালে তার "সেভ দ্য টাইগার" (১৯৭৩) ছবিটিও সমাদৃত হন এবং তিনটি বিভাগে একাডেমি পুরস্কারের মনোনয়ন লাভ করে। এই ছবিতে সে সময়ের তারকা অভিনেতা জ্যাক লেমন পোশাক ব্যবসায়ের সাথে সম্পৃক্ত একজন নির্বাহী চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার অর্জন করেন। ব্যবসায়িক দিক থেকে এই ছবিটিও তেমন সফলতা অর্জন করতে পারে নি, তবে ১৯৭০-এর দশকে অ্যাভিল্ডসেন সফল পরিচালকদের একজন হিসেবে নিজেকে প্রতিষ্ঠিত করেন।
অ্যাভিল্ডসেনের সবচেয়ে সফল কাজ ছিল "রকি" (১৯৭৬)। তিনি লেখক ও অভিনেতা সিলভেস্টার স্ট্যালোনের সাথে যৌথভাবে এই ছবির কাজ করেন। ছবিটি সমালোচনামূলক ও ব্যবসায়িক উভয় দিক থেকেই সফল হয় এবং ১৯৭৬ সালের সর্বাধিক আয়কারী চলচ্চিত্রের তালিকায় অন্তর্ভুক্তিসহ দশটি বিভাগে একাডেমি পুরস্কারের মনোনয়ন লাভ করে। ছবিটি শ্রেষ্ঠ চলচ্চিত্র ও শ্রেষ্ঠ পরিচালনাসহ তিনটি বিভাগে একাডেমি পুরস্কার অর্জন করে।
১৯৮৪ সালে মুক্তিপ্রাপ্ত অ্যাভিল্ডসেনের "দ্য কারাটে কিড" ছবিটি একজন কিশোরের গল্প নিয়ে আবর্তিত হয়েছে, যে বুলিদের হতবুদ্ধি করে দেয় এবং তার মার্শাল আর্টের প্রশিক্ষকের সহায়তায় কারাটে চ্যাম্পিয়ন হয়। "রকি" ছবির মত এই ছবিটিও মারপিঠের দৃশ্যগুলো দিয়ে জনপ্রিয়তা লাভ করে। এই ছবির সফলতার পর তিনি এর আরও দুটি অনুবর্তী পর্ব "দ্য কারাটে কিড পার্ট টু" ও "দ্য কারাটে কিড পার্ট থ্রি" নির্মাণ করেন।
অ্যাভিল্ডসেন ২০১৭ সালের ১৬ই জুন ৮১ বছর বয়সে লস অ্যাঞ্জেলেসের সেডার্স-সিনাই মেডিক্যাল সেন্টারে মৃত্যুবরণ করেন। তার পুত্র অ্যান্টনি অ্যাভিল্ডসেন জানান তিনি অগ্ন্যাশয়ের ক্যান্সারে আক্রান্ত হয়ে মারা যান।
ট্রেন ১৮
ট্রেন ১৮ একটি ভারতীয় আধা-উচ্চ গতির ট্রেন, যেটি আন্তঃনগর ইএমইউ রেল এবং একটি পৃথ ডেডিকেটেড ইঞ্জিন ছাড়া স্ব-চালিত ট্রেন। এটি ১৮ মাসের মধ্যে ভারতের সরকার মেক ইন ইন্ডিয়া ইনিশিয়েটিভের অধীনে চেন্নাইয়ের ইন্টিগ্রেল কোচ ফ্যাক্টরি (আইসিএফ) দ্বারা ডিজাইন এবং নির্মিত হয়েছিল। প্রথম রেকের নির্মান খরচ হিসাবে ₹১০০ কোটি (মার্কিন ডলার ১৪ মিলিয়ন ডলার) টাকা দেওয়া হয়েছিল, যদিও ইউনিট প্রতি খরচ পরবর্তী প্রজন্মের সাথে হ্রাস পাবে বলে আশা করা হচ্ছে। আসল মূল্যে ইউরোপ থেকে আমদানি করা একই ট্রেনের তুলনায় এটি ৪০% কম ব্যয়বহুল। ২৯ ডিসেম্বর ২০১৮ সালে এই ট্রেনটির বানিজ্যিক পরিষেবা শুরু করা হবে, যার দ্বারা দ্বিতীয় ইউনিটটি তৈরি করা হবে এবং সেটি পরিষেবার জন্য প্রস্তুত করা হবে।
ট্রেন ১৮ এর বহির্মুখী চেহারাটি একটি বুলেট ট্রেনের সাথে তুলনা করা হয়েছে, ট্রেনের প্রতিটি প্রান্তের একটি বায়ুসংক্রান্ত শৃঙ্খলা সহ। ট্রেনের প্রতিটি প্রান্তে একটি ড্রাইভার কক্ষ রয়েছে, যা লাইনের প্রতিটি প্রান্তে দ্রুত পরিবর্তনের জন্য অনুমতি দেয়। ট্রেনটিতে ১৬ টি যাত্রী গাড়ি বা কোচ রয়েছে, যার ধারনক্ষমতা ১,৮২৮ জন যাত্রী। কেন্দ্রীয় দুটি কোচে প্রথম শ্রেণির কামরা রয়েছে যার প্রতিটিতে ৫২ টি আসন রয়েছে, বাকি কোচগুলিতে ৭৮ টি করে আসন আছে।
অক্ষিকোণ পর্দা
অক্ষিকোণ পর্দা ( বলতে বুঝানো হয়, নাকের দিকে চোখের কোণে অক্ষিপল্লবের উপরে অনেক সময় একটা পর্দা বা ভাজ। বয়স, বংশগতি এবং বিভিন্ন বিষয়ের কারণে অক্ষিকোণ পর্দা গঠিত হতে পারে।
অক্ষিকোণ
অক্ষিকোণ () বলতে বুঝানো হয় চোখের উর্ধ্ব এবং নীচের নেত্রপল্লব যেস্থানে এসে মিলিত হয়। দুইটি স্থানে মিলিত হয়, নাকের দিকের নেত্রপল্লবের মিলিত হওয়া স্থানকে বলে নাসাক্ষিকোণ এবং কানের দিকের নেত্রপল্লবের মিলিত হওয়া স্থানকে বলে রগাক্ষিকোণ।
গোপীবল্লভপুর বিধানসভা কেন্দ্র
গোপীবল্লভপুর (বিধানসভা কেন্দ্র) ভারতীয় রাজ্য পশ্চিমবঙ্গের ঝাড়গ্রাম জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ২২১ নং গোপীবল্লভপুর বিধানসভা কেন্দ্রটি বেলিয়াবেড়া, খরবাঁধি, পেট বিন্দী এবং তপসিয়া গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এবং আগুইবনি, চন্দ্রি, চুবকা, দুধকুন্ডি, লোধাসুলি, নেদাবাহারা, পাতাশিমুল, শালবনি এবং সারদিহা গ্রাম পঞ্চায়েত গুলি ঝাড়গ্রাম এবং সাঁকরাইল সমষ্টি উন্নয়ন ব্লক এর অন্তর্গত।
গোপীবল্লভপুর বিধানসভা কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, সিপিআই (এম) এর রবি লাল মৈত্র গোপীবল্লভপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী 
তৃণমূল কংগ্রেসের স্বপন পাত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ভবানী শঙ্কর হাতিয়াল ২০০১ সালে তৃণমূল কংগ্রেসের সাম্য মান্ডিকে পরাজিত করেন। সিপিআই (এম) এর রানা শক্তি ১৯৯৬ সালে কংগ্রেসের রেখা রানী মাহাতো পরাজিত করেন। সিপিআই (এম) এর অতুলচন্দ্র দাস ১৯৯১ সালে কংগ্রেসের প্রসূন সারঙ্গীকে পরাজিত করেন। সিপিআই (এম) এর সুনিল দে ১৯৮৭ সালে কংগ্রেসের বিজয় কুমার সাহু এবং ১৯৮২ সালে নির্দলের সন্তোষ রানাকে পরাজিত করেন। নির্দলের সন্তোষ রানা ১৯৭৭ সালে সিপিআই (এম) এর অবনি ভূষণ সতপতিকে পরাজিত করেন।
১৯৭২ এবং ১৯৭১ সালে কংগ্রেসের হরিশ চন্দ্র মহাপাত্র জয়ী হন। এসএসপি এর ধনঞ্জয় কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের সুরেন্দ্র নাথ মাহাতো জয়ী হন। ১৯৫৭ এবং ১৯৫১ সালে গোপীবল্লভপুর যৌথ আসন ছিল। ১৯৫৭ সালে কংগ্রেসের সুরেন্দ্রনাথ মাহাতো ও জগৎপতি হাঁসদা উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, কেএমপিপি এর ধনঞ্জয় কর এবং জগৎপতি হাঁসদা উভয়ই জয়ী হয়।
অক্ষিকাচ
অক্ষিকাচ () হচ্ছে চোখের কর্নিয়ার সাথে সম্মিলিত এমন একপ্রকার গঠন; যা দৃশ্যবস্তুর প্রতিবিম্বকে অক্ষিপটে নিবদ্ধ করে। এটি আসলে একটি কাঁচের মত স্বচ্ছ কিন্তু স্থিতিস্থাপক চাকতি; যা কনীনিকার পেছনে থাকে। পক্ষ্মলপেশীর তন্তুগুলো সংকোচন ও প্রসারণের মাধ্যমে এই স্থিতিস্থাপক চাকতির বক্রতা কমিয়ে ও বাড়িয়ে দৃশ্যবস্তুকে রেটিনায় ফোকাস করতে পারে। লেন্সের এই উপযোজন ক্ষমতার ফলে আমরা কাছের ও দূরের জিনিস স্পষ্ট ভাবে দেখতে পারি
অধিকৃষ্ণপ্রদাহ
অধিকৃষ্ণপ্রদাহ () হচ্ছে অধিকৃষ্ণ আস্তরের প্রদাহ।
অধিকৃষ্ণপ্রদাহ প্রায়সময় টক্সোপ্লাজমা সংক্রমণ এবং কোষবর্ধী ভাইরাসের সংক্রমণে (সাধারণত যাদের রোগপ্রতিরোধ ব্যবস্থা দুর্বল যেমন এইচআইভি/এইডস দ্বারা আক্রান্ত অথবা অনাক্রম্যনিস্তেজক ঔষুধ গ্রহণ করলে) হয়ে থাকে সহজাত টক্সোপ্লাজমা সংক্রমণ হতে পারে; যদি মার্তৃগর্ভ থেকে অমরা স্থানান্তরিত হয়, যা তৈরী করে অধিকৃষ্ণপ্রদাহ রোগপরিণতি। অধিকৃষ্ণপ্রদাহের সম্ভাব্য অন্যতম কারণ হতে পারে সিফিলিস, মাংসাস্ফীতি, যক্ষ্মা, বার্চেটের রোগ অথবা ওয়েস্ট নিল ভাইরাস।
পেটব্যাথা
পেটব্যাথা () পাকস্থলির ব্যথা নামেও পরিচিত। এটি মারাত্মক অথবা নিরাপদ উভয়ই হতে পারে।
পেট ব্যাথার অন্যতম কারণ হতে পারে গ্যাস্ট্রোএনটেরিটিস এবং ইরিটেবল বাওয়েল সিন্ড্রোম। ১০ শতাংশ ব্যক্তির মারাত্মক পেট ব্যথার অন্যতম কারণ হচ্ছে এপেন্ডিসাইটিস, উদরীয় এওর্টিক এনিউরসাম বিদীর্ণ হয়ে গেলে, উপস্থলীময়তা অথবা ইক্টোপিক গর্ভাধান। সর্বশেষটি কেন হয়; তার কারণ অজানা।
বিভিন্ন রোগের কারণেও পেটব্যাথা হতে পারে। তাই তার সঠিকভাবে রোগ নির্ণয় করে চিকিৎসা করা জরুরী।
অভিবাসিত তঞ্চপিণ্ড
অভিবাসিত তঞ্চপিণ্ড () হচ্ছে তঞ্চিত রক্তপিণ্ড যা উৎসস্থল থেকে রক্ত স্রোতে ভেসে এসে ধমনীর অবরোধ ঘটায় রক্তপিণ্ড ছাড়াও অভিবাসিত হতে পারে মেদ, বায়ু, কোলেস্টেরল প্লাক, উল্বতরল এবং পরকদ্রব্য।। যে প্রক্রিয়ায় তঞ্চপিণ্ড অভিবাসিত হয় তাকে বলা হয় তঞ্চভিবাসন।
ইংরেজিতে একে "এমবোলিজম" বলে; যা ১৮৪৮ সালে প্রথম রুডলফ ভিরকোহ প্রবর্তন করেন।
অভিবাসন
অভিবাসন () হচ্ছে পোষকের শরীরের একস্থান থেকে অন্যস্থানে রোগ জীবাণু ছড়িয়ে পরার প্রক্রিয়া। অভিবাসন বলতে মুলত ক্যান্সার বা কর্কট কোষ দূরবর্তী কোন অঙ্গে ছড়িয়ে পড়াকে বুঝায়। কর্কট রোগ দূরবর্তী স্থানে অভিবাসিত হতে পারে লসিকা প্রবাহের মাধ্যমে, রক্তস্রোতের সাহায্যে এবং দেহগহ্বর অতিক্রম করে।
স্পাইডার-ম্যান: ফার ফ্রম হোম
স্পাইডার-ম্যান: ফার ফ্রম হোম হলো একটি আসন্ন মার্কিন সুপারহিরো চলচ্চিত্র, যা মার্ভেল কমিকস চরিত্র স্পাইডার-ম্যানের উপর ভিত্তি করে নির্মিত। কলাম্বিয়া পিকচার্স এবং মার্ভেল স্টুডিওস দ্বারা প্রযোজিত এবং সনি পিকচার্স রিলিজিং দ্বারা পরিবেশিত, চলচ্চিত্রটিকে ""-এর ধারাবাহিক এবং মার্ভেল সিনেম্যাটিক ইউনিভার্স (এমসিইউ)-এর তেইশতম চলচ্চিত্র হিসেবে তালিকাভুক্ত করা হয়। চলচ্চিত্রটি জন ওয়াটস দ্বারা পরিচালিত, ক্রিস ম্যাক্কেনা এবং এরিক সমার্স দ্বারা লিখিত এবং অভিনয়ে পিটার পার্কার / স্পাইডার-ম্যান হিসেবে টম হল্যান্ড, পাশাপাশি রয়েছেন মাইকেল কিটন, জন ফাভরেউ, যেনদায়া, মারিসা টোমে, জেক ইলেনহল, কোবি স্মুলডার্স, স্যামুয়েল এল. জ্যাকসন। চলচ্চিত্রটি পার্কার এবং তার বন্ধুদের ইউরোপে গ্রীষ্মকালীন ছুটিতে ভ্রমণের কাহিনী অনুসরণ করে।
""-এর ঘটনার পর, পিটার পার্কার তার বন্ধুদের সাথে গ্রীষ্মকালীন ছুটিতে ইউরোপে যান। বিদেশে থাকাকালীন সময়ে, তিনি এলিমেন্টাল্সদের সাথে যুদ্ধের জন্য মিস্টিরিওের সাথে দলবদ হন।
এছাড়াও, পার্কারের সেরা বন্ধু নেড লিডস, পার্কারের প্রতিদ্বন্দ্বী ইউজিন "ফ্ল্যাশ" থম্পসন, পার্কারের সহপাঠী বেটি ব্র্যান্ট এবং একটি স্থানীয় কনভেনিয়েন্স দোকানের মালিক, মিস্টার ডেলমার হিসেবে যথাক্রমে জেকব ব্যাটালোন, টনি রেভলরি, এনগোয়রী রাইস এবং হেমকি ম্যাডেরা। নুমান আজারকে দিমিত্রির চরিত্র দেওয়া হয়, যেখানে অপ্রকাশিত ভূমিকায় রয়েছেন জে. বি. স্মুভ, অলি হিল এবং রেমি হি।
"স্পাইডার-ম্যান: ফার ফ্রম হোম" ৫ জুলাই, ২০১৯ সালে যুক্তরাজ্যে মুক্তির জন্য তালিকাভুক্ত করা হয়েছে।
একটি সম্ভাব্য ধারাবাহিক চলচ্চিত্র তৈরি হবে পার্কারের উচ্চ বিদ্যালয়ের সিনিয়র বছরের সময়কালে।
অবোষ্ণতা
অবোষ্ণতা () হচ্ছে শরীরের তাপমাত্রা হ্রাস। এটি সেসময় ঘটে যখন শরীর যে পরিমাণ তাপ শোষণ করবে, তার চেয়ে বেশি তাপ বিকিরণ করে। মানবদেহের জন্য কেন্দ্রীয় তাপমাত্রা এর নীচে হলে অবোষ্ণতা দেখা যায়।
অবেদনিক
অবেদনিক () হচ্ছে এমন ঔষুধ যা ব্যবহার করে অবেদন সৃষ্টি করা যায়। অন্যকথায় অবেদনিকের ফলে কিছু সময়ের জন্য সংজ্ঞা অথবা চেতনা হ্রাস পায়। অবেদনিক দুইভাগে বিভক্ত; যথা: সাধারণ অবেদনিক এবং আঞ্চলিক অবেদনিক।
অবেদন
অবেদন () হল এমন এক স্থিতি যখন রোগীর শরীরে ওষধ করে বেদনাহীনতা, চেতনাহীনতা ও সর্বাঙ্গ শিথিলতা এই তিন রকম অবস্থার সমন্বয় সৃষ্টি করা হয়। এ তিন রকম অবস্থা সৃষ্টি করার জন্য তিন বা ততোধিক ভিন্ন ভিন্ন ওষুধ প্রয়োগ করা হয়। এই কাজটা প্রয়োজনভিত্তিক, কেননা শল্য চিকিৎসার প্রয়োজনেই রোগীর দেহ এইভাবে অবেদন আবেশিত হয়। অস্ত্রোপচার শেষ হবার পর বিপরীতধর্মী ওষুধ প্রয়োগ করে দেহকে পুনরায় স্বাভাবিক অবস্থায় ফিরিয়ে আনা হয়। অবেদনেএ জন্য ব্যবহৃত ওষুধ গুলো রোগীর শরীরে ঢোকানো হয় প্রশ্বাসবায়ুর মাধ্যমে, শিরার মাধ্যমে, পেশির মাধ্যমে এবং মেরুদন্ডের মাধ্যমে। এসব ওষুধকে এক কথায় অবেদনিক বলা হয়। যে চিকিৎসক এই পদ্ধতি প্রয়োগে বিশেষজ্ঞ তাকে বলা হয় অবেদনবিদ। তিনি শল্য চিকিৎসার সময় রোগীর শরীরে অবেদন প্রয়োগ করা ছাড়াও তার সামগ্রিক সুস্থতা ও জীবন রক্ষার দায়িত্ব পালন করেন।
ফক্বিহুল মিল্লাত মুফতি আবদুর রহমান জামে মসজিদ
ফক্বিহুল মিল্লাত মুফতি আবদুর রহমান জামে মসজিদ হলো বাংলাদেশের সবচেয়ে বড় মসজিদ। এখানে একসাথে প্রায় ৭০ হাজার মানুষ নামাজ পড়তে পারেন।
ফক্বিহুল মিল্লাত মুফতি আবদুর রহমান জামে মসজিদ ঢাকার একটি অভিজাত এলাকা বসুন্ধরা আবাসিকের এন ব্লকের দ্বিতীয় পার্টে অবস্থিত।
বসুন্ধরা ইসলামিক রিসার্চ সেন্টারের প্রতিষ্ঠাতা মুফতি আবদুর রহমান (র.) এর নামে মসজিদের নামকরণ করা হয়েছে।
বসুন্ধরা গ্রুপের নিজস্ব অর্থায়নে নির্মিত এই মসজিদ প্রায় ৮ বিঘা জমির ওপর বানানো হচ্ছে। এর নির্মাণ কাজ এখনো শেষ হয়নি। ১০ তলা এই মসজিদের প্রতি তলায় ৫০ হাজার স্কয়ারফুটে সর্বমোট ৪৫ টি করে নামাজের কাতার থাকবে। প্রতি কাতারে প্রায় ২০০ জন মানুষ নামাজের জন্য দাঁড়াতে পারবেন। প্রতি তলার ধারণ ক্ষমতা ৭ হাজার জন। মসজিদের সাথে ওজুখানা, জানাজার স্থান, একটি মাদ্রাসা ও ঈদ্গাহ থাকবে। মসজিদের মিনার হবে ১২০ ফুট উঁচু, যা কষ্টিপাথর দিয়ে নির্মাণ করা হবে। মসজিদের একদম মধ্যভাগে থাকবে একটি গম্বুজ। বর্তমানে মসজিদের নীচতলায় নামাজ পড়া হয়।
হেনোক-সোনলিন পারপুরা
হেনোক-সোনলিন পারপুরা (Henoch-Schonlein purpura) হলো ছোট ছোট রক্তপ্রবাহের প্রদাহজনিত কারণে চামড়া, অস্থিসন্ধি, বৃক্ক এবং অন্ত্রের রক্তপাত ঘটার একটি অসুখ। শিশুদের মধ্যে এই রোগ দেখা যায়। গলায় সংক্রমণের পর এই রোগ দেখা দেয়। অস্বাভাবিক এলার্জির জন্যেও এই রোগ হতে পারে।
বিশ্রাম এবং ব্যথানাশক ওষুধে এই রোগ সেরে যায়। তবে অসুখের মাত্রা বেশী হলে কর্টিকোস্টেরয়েড প্রয়োগ করা লাগে।
নইলে বৃক্কদাহ চলতে থাকলে বিভিন্ন সমস্যা দেখা দিতে পারে।
৩০০: রাইজ অফ অ্যান এম্পায়ার
৩০০: রাইজ অফ অ্যান এম্পায়ার হলো ২০১৪ সালে মুক্তি পাওয়া মার্কিন এপিক ও যুদ্ধধর্মী ঐতিহাসিক চলচ্চিত্র। এটি পরিচালনা করেন নোম মুরু। এটি ৩০০ চলচ্চিত্রের একটি সিকুয়েল চলচ্চিত্র।
চরিত্রে
প্রমুখ।
৩০০: রাইজ অফ অ্যান এম্পায়ার চলচ্চিত্রটি ০৭ই মার্চ ২০১৪ সালে সারাবিশ্বে মুক্তি পায়। 
৩০০: রাইজ অফ অ্যান এম্পায়ার চলচ্চিত্রটি $১১০ মিলিয়ন বাজেটের বিপরীতে উত্তর আমেরিকায় $১০৬.৬ মিলিয়ন এবং সারাবিশ্বে $২৩১ মিলিয়ন ডলারসহ মোট $৩৩৭.৬ মিলিয়ন ডলার আয় করে।
থেন (স্কটল্যান্ড)
থেন হল মধ্যযুগীয় পূর্ব স্কটল্যান্ডে স্থানীয় রাজ-আধিকারিকদের প্রদত্ত একটি উপাধি। এই উপাধিধারীর পদটি একজন আর্লের পুত্রের সমমর্যাদাসম্পন্ন পদের সমতুল্য। একজন থেন ছিলেন "থেনডোম" নামে পরিচিত এক ধরনের প্রশাসনিক বিভাগের প্রধান।
খোকশাবাড়ী ইউনিয়ন
খোকশাবাড়ী ইউনিয়ন নামে বাংলাদেশের নীলফামারী এবং সিরাজগঞ্জ জেলায় আলাদা দুইটি ইউনিয়ন রয়েছে।
খোকশাবাড়ী ইউনিয়ন দ্বারা বুঝানো যেতে পারে:
বার্ট হপকিন্স
আলবার্ট জন ইয়ং বার্ট হপকিন্স (; জন্ম: ৩ মে, ১৮৭৪ - মৃত্যু: ২৫ এপ্রিল, ১৯৩১) নিউ সাউথ ওয়েলসে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০২ থেকে ১৯০৯ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন বার্ট হপকিন্স।
সমগ্র খেলোয়াড়ী জীবনে ২০টি টেস্টে অংশগ্রহণের সুযোগ পেয়েছিলেন বার্ট হপকিন্স। ১৪ ফেব্রুয়ারি, ১৯০২ তারিখে টেস্ট ক্রিকেটে অভিষেক ঘটে তাঁর।
১৯০২ সালে জো ডার্লিংয়ের নেতৃত্বে অস্ট্রেলিয়া দল ইংল্যান্ড গমন করে। দলের অন্যতম সদস্যরূপে লর্ডস টেস্টে অংশ নেন। আর্নি জোন্সের সাথে বোলিং উদ্বোধনে নেমেছিলেন তিনি। খ্যাতনামা ক্রিকেটার সিবি ফ্রাই ও রণজিৎসিংজীকে শূন্য রানে বিদায় করে প্রথম দুইটি উইকেট পান। এরপর অবশ্য আর কোন উইকেট পাননি তিনি। ঐ খেলায় তাঁর বোলিং পরিসংখ্যান ছিল ২/১৮।
ব্যক্তিগত জীবনে মৌচাষ করতেন। ২৫ এপ্রিল, ১৯৩১ তারিখে ৫৬ বছর বয়সে বার্ট হপকিন্সের দেহাবসান ঘটে।
ক্লদ জেনিংস
ক্লদ ব্যারোস জেনিংস (; জন্ম: ৫ জুন, ১৮৮৪ - মৃত্যু: ২০ জুন, ১৯৫০) মেলবোর্নের সেন্ট কিল্ডায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯১২ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ড বুলস ও সাউথ অস্ট্রেলিয়া দলের প্রতিনিধিত্ব করেছেন ক্লদ জেনিংস। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
ক্লদ জেনিংস ডানহাতি উদ্বোধনী ব্যাটসম্যান হিসেবে খেলার জগতে প্রবেশ করলেও মাঝে-মধ্যেই দলের প্রয়োজনে উইকেট-রক্ষণে এগিয়ে আসতেন। অস্ট্রেলীয় ঘরোয়া ক্রিকেটে মাত্র একটি সেঞ্চুরির সন্ধান পেয়েছিলেন। প্রথম-শ্রেণীর খেলাগুলোয় তাঁর ব্যাটিং গড় ২০-এরও কম ছিল।
১৯১২ সালে ইংল্যান্ডে ত্রি-দেশীয় প্রতিযোগিতায় আকস্মিকভাবে ক্লদ জেনিংসের অন্তর্ভূক্তি ঘটে। দল নির্বাচকমণ্ডলীর সাথে তখন ক্লেম হিল, ভিক্টর ট্রাম্পারসহ ছয়জন শীর্ষস্থানীয় খেলোয়াড় আর্থিক সংঘাতে জড়িয়ে পড়েছিলেন।
ঐ সফরে ছয়টি টেস্টের সবকটিতে অংশ নিয়েছিলেন। তিনটি ছিল স্বাগতিক ইংল্যান্ডের বিপক্ষে ও বাদ-বাকী তিনটি দক্ষিণ আফ্রিকার বিপক্ষে। আট ইনিংসে অংশ নিয়ে দুইটিতে অপরাজিত ছিলেন। সর্বমোট ১০৭ রান তুলেন তিনি। তন্মধ্যে, ম্যানচেস্টারের ওল্ড ট্রাফোর্ডে দক্ষিণ আফ্রিকার বিপক্ষে নিজস্ব প্রথম টেস্টে ব্যক্তিগত সর্বোচ্চ ৩২ রান তুলেছিলেন। তবে, টেস্টগুলোয় তিনি উইকেট-রক্ষণের দায়িত্ব পালন করেননি। পূর্ণাঙ্গ সফরে ১০৩৭ রান তুলতে সমর্থ হয়েছিলেন। ব্যক্তিগত সর্বোচ্চ করেন ৮২ রান।
১৯১২ সালের ইংল্যান্ড সফর থেকে চলে আসার পর প্রথম-শ্রেণীর ক্রিকেট থেকে অবসর গ্রহণ করেন ও ব্যবসায় প্রশাসনে জড়িতে হন। দক্ষিণ অস্ট্রেলিয়ায় ব্রিটিশ বাণিজ্য প্রতিনিধি ও অ্যাডিলেড চেম্বার অব কমার্সের সচিব হিসেবে নিযুক্তি পান।
২০ জুন, ১৯৫০ তারিখে দক্ষিণ অস্ট্রেলিয়ার অ্যাডিলেডে ৬৬ বছর বয়সে ক্লদ জেনিংসের দেহাবসান ঘটে।
উর্ধ্বাধ চাষ ব্যবস্থা
উর্ধ্বাধ কৃষি বা ভার্টিকেল ফার্মিং' () হলো উল্লম্ব বা উর্ধ্বাধভাবে স্তূপকৃত স্তরে খাদ্য ও ঔষধ উৎপাদনের একটি ব্যবস্থা। উর্ধ্বাধ কৃষির আধুনিক ব্যবস্থায় আভ্যন্তরীণ চাষ ব্যবস্থা ও কনট্রোল্ড-এনভায়রনমেন্সট অ্যাগরিকালচার (সিইএ) বেশি ব্যবহৃত হয়, যেখানে পরিবেশের বিষয়গুলো নিয়ন্ত্রণ করা যায়। এ ফ্যাসিলিটিগুলো আলোর, পরিবেশের (শৈত্য, উষ্ণতা, বায়ু...) কৃত্রিম নিয়ন্ত্রণ, ও ফার্টিগেশন করে থাকে। কিছু ভার্টিকেল ফার্ম গ্রিনহাউজের মত প্রযুক্তির ব্যবহার করে, যেখানে কৃত্রিম প্রজ্জ্বলন ও ধাতব প্রতিবিম্বের মাধ্যমে প্রাকৃতিক সূর্যকিরণ উদ্দীপিত করা যায়।
জল-চাষ ব্যবস্থায় এলইডি বাতিসমূহ সূর্যকিরণ উদ্দীপিত করে। সবগুলো গাছ যাতে একই পরিমাণের আলো, জল ও পুষ্টি উপাদান পায় তা সফটওয়্যারগুলো নিশ্চিত করে। ভাল ব্যবস্থাপনায় কোন কীটনাশক বা উদ্ভিতনাশকের প্রয়োজন নেই।
স্ক্রিপ্টিং ভাষা
স্ক্রিপ্টিং বা স্ক্রিপ্ট ভাষা হলো প্রোগ্রামিং ভাষা যেটি স্ক্রিপ্ট সমর্থন করে — যেসব প্রোগ্রাম বিশেষ রান-টাইম পরিবেশ যেটি কার্য নির্বাহ স্বয়ংক্রিয় করে দেয় অথবা একজন মনুষ্য চালনাকারী দ্বারা একের পর এক নির্বাহ করা যায়। স্ক্রিপ্টিং ভাষাসমূহ কম্পাইলের বদলে বেশিরভাগ ক্ষেত্রে ইন্টারপ্রেট করা হয়। প্রিমিটিভসমূজ সাধারণত প্রাথমিক কাজ বা এপিআই কলসমূহ, এবকং ভাষাটি তাদের আরও জটিল প্রোগ্রামের সাথে সমবেত হওয়ার সুযোগ দেয়। যেসব এনভায়রনমেন্টসমূহ স্ক্রিপ্টিঙের মাধ্যমে স্বয়ংক্রিয় করা যায় তার মধ্যে রয়েছে সফটওয়্যার অ্যাপলিকেশন, ওয়েব ব্রাউজারে ওয়েব পৃষ্ঠা, অপারেটিং সিস্টেমের শেল স্ক্রিপ্ট শেলের ব্যবহার, গ্রথিত ব্যবস্থা ও অন্য অনেক গেম। একটি স্ক্রিপ্টিং ভাষা একটি নির্দিষ্ট এনভায়রনমেন্টের জন্যে ডোমেইন-স্পেসিফিক ভাষা বলা যায়; অ্যাপলিকেশন হিসেবে স্ক্রিপ্টিঙের সময়, এটাকে "এক্সটেনশন ভাষা"ও বলা হয়।
স্ক্রিপ্টিং ভাষা বলতে মাঝেমধ্যে অতি উচ্চ-লেভেল প্রোগ্রামিং ভাষাকে বুঝায়, যেহেতু তারা অ্যাবস্ট্রাকশনের আরও উচ্চতর লেভেলে কাজ করে।
"স্ক্রিপ্টিং ভাষা" শব্দটি আরও ডায়নামিক হাই-লেভেল জেনারেল পারপাজ ভাষাকে বুঝায়, যেমন পার্ল, পাওয়ারশেল, পাইথন, এবং টিসিএল, যেখানে "স্ক্রিপ্ট" শব্দটি প্রায়ই ছোট প্রোগ্রামকে বুঝায়। এ ভাষাগুলোর কিছু নির্দিষ্ট পরিবেশে ব্যবহারের জন্যে মূলত ডেভেলপ করা হয়্বছিলো, এবং পরবর্তীতে পোর্টেবল ডোমেইন-স্পেসিফিক বা জেনারেল পারপাস ভাষায় ডেভেলপ করা হয়েছে। 
বিপরীতভাবে, অনেকগুলো জেনারেল পারপাস ভাষা স্ক্রিপ্টিং ভাষা হিসেবে ব্যবহৃত হয়।
ল্যাম্বডা সাইহ্যালোথ্রিন
ল্যাম্বডা সাইহ্যালোথ্রিন (Lambda-cyhalothrin) ৩য় প্রজন্মের এক প্রকার কীটনাশক যা সারা বিশ্বে কৃষিকার্য্যে ও শিল্পকারখানার পোকামাকড় দমনে প্রচুর পরিমান ব্যবহার হয়ে থাকে। এইটি পাইরেথ্রইয়েড ( )গোত্রের এক প্রকার কীটনাশক। পাইরেথ্রইয়েড মুলত সুর্যমুখী ও ডালিয়া জাতিয় ফুলের বীজ ও পাপড়িতে পাওয়াযায়। এটি স্পর্ষক ও পাকস্থলি ক্রিয়া সম্পন্ন কীটনাশক।
এটি বেশ কিছু ফরমুলেশনে বাজারে বিক্রয় হয়। তার মধ্যে ইসি (ইমালসিফ্লাই কনসান্ট্রেন্ট), ডাব্লিউ পি (ওয়াটাবল পাউডার), এস এল (স্ল্যুবল লিকুইড) , এস সি (সাস্পেনশন কনসান্ট্রেন্ট) ও বাইট ফরমুলেশন অন্যতম। মুলত লার্ভিসাইড হিসেবে বিশ্বব্যাপি জনপ্রিয় এই কীট নাশক এর বেশির ভাগ ফরমুলেশনই বিশ্ব স্বাস্থ্য সংস্থার হেজার্ডাস লেভেল ii বা মধ্যম মাত্রার হেজার্ডাস হিসেবে বিষেশায়িত।
উল্ল্যেখযোগ্য উৎপাদক ও ব্রান্ড
সিনজেন্টা বিশ্বব্যাপি ল্যাম্বডা সাইহ্যালোথ্রিন এর বড় উৎপাদক ও সরবরাহকারী। এছাড়াও বায়ার, সানডাট এর মত কোম্পানি গুলোও এটা উতপাদন ও বাজারজাত করে থাকে।